als_Latn dik_Latn sag_Latn
Fableti i ardhshëm i kompanisë Samsung, Galaxy Note 4, do të vijë në dy variante të ndryshme, njëri me ekran të lakuar OLED, dhe tjetri me ekran të hollë. Ky lajm u bë i ditur nga raportet më të fundit të ardhura nga Koreja e Jugut.
Ekrani i lakuar do të jetë i ngjashëm me atë të përdorur në telefonin Galaxy Round. Thuhet se këto dy versione të telefonit inteligjent Galaxy Note 4 do të dalin në muajin shtator në Berlin.
Burimet e mëparshme na sugjerojnë se Galaxy Note 4 do të ofrojë dy konfigurime të ndryshme të harduerit, një për Amerikën e Veriut, Kinën, Japoninë, dhe tregun korean dhe tjetrin për tregjet e tjera të mbetura. I pari do të ketë procesorin Qualcomm Snapdragon 805, ndërsa tjetri do të ketë procesorin Exynos 5433 të Samsung-ut.
Samsung Galaxy Note 4 thuhet se do të vijë me kamera të pasme 16 megapikselë me stabilizimin optik të imazheve, e siguruar nga Sony.
Përveç dy versioneve të Galaxy Note 4, kompania do të prezantojë së shpejti edhe rivalin e Google Glass. Më shumë pajisje që vishen, pajisje shtëpiake, si dhe televizorë të lakuar OLED priten të prezantohen gjithashtu.
(Herë të lexuara: 153)
als_Latn als_Latn als_Latn als_Latn als_Latn als_Latn